CELEX: E2015P0010
Language: lt
Date: 2015-04-21 00:00:00
Title: 2015 m. balandžio 21 d. ELPA priežiūros institucijos ieškinys Islandijai (Byla E-10/15)

25.6.2015   
            
            
               LT
            
            
               Europos Sąjungos oficialusis leidinys
            
            
               C 209/6
            
         2015 m. balandžio 21 d. ELPA priežiūros institucijos ieškinys Islandijai
   (Byla E-10/15)
   (2015/C 209/05)
   ELPA priežiūros institucija, atstovaujama Auður Ýr Steinarsdóttir ir Marlene Lie Hakkebo, atliekančių ELPA priežiūros institucijos (35, Rue Belliard, B-1040 Brussels) įgaliotinių funkcijas, 2015 m. balandžio 21 d. ELPA Teisme pareiškė ieškinį Islandijai.
   ELPA priežiūros institucija prašo ELPA Teismo:
   
               1.
            
            
               pripažinti, kad per nustatytą terminą nepriėmusi priemonių, reikalingų Europos ekonominės erdvės susitarimo XX priedo III skyriaus 21au punkte nurodytam teisės aktui (2009 m. spalio 21 d. Europos Parlamento ir Tarybos direktyva 2009/126/EB dėl II pakopos benzino garų grąžinimo degalinėse variklinių transporto priemonių bakus pildant degalų), suderintam su Susitarimu prie jo pridėtu 1 protokolu, įgyvendinti, Islandija neįvykdė įsipareigojimų pagal minėtą teisės aktą ir Susitarimo 7 straipsnį.
            
         
               2.
            
            
               nurodyti Islandijai padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
               —
            
            
               Prašymas susijęs su tuo, kad Islandija iki 2015 m. vasario 10 d. neatsižvelgė į ELPA priežiūros institucijos 2014 m. gruodžio 10 d. pateiktą pagrįstą nuomonę dėl to, kad ta valstybė neperkėlė į savo nacionalinę teisinę sistemą 2009 m. spalio 21 d. Europos Parlamento ir Tarybos direktyvos 2009/126/EB dėl II pakopos benzino garų grąžinimo degalinėse variklinių transporto priemonių bakus pildant degalų (toliau – teisės aktas), nurodytos Europos ekonominės erdvės susitarimo XX priedo III skyriaus 21au punkte ir suderintos su minėtu Susitarimu prie jo pridėtu 1 protokolu.
            
         
               —
            
            
               ELPA priežiūros institucija pareiškia, kad per nustatytą terminą nepriėmusi priemonių, reikalingų teisės aktui įgyvendinti, Islandija neįvykdė įsipareigojimų pagal teisės aktą ir EEE susitarimo 7 straipsnį.